Tibda llejla it-tieni s-sensiela ta’ laqgħat  li l-Prim Ministru, Ministri u Segretarji Parlamentari kif ukoll Membri Parlamentari fuq in-naħa tal-Gvern se jkunu qed jagħmlu f’lokalitajiet f’Malta u Għawdex. Il-laqgħa tal-lum – fil-Kumpless Sportiv tal-Kottonera – se jindirizzawha il-Ministru għall-Edukazzjoni Evarist Bartolo u s-Segrearju Parlamentari għar-Riċerka, Innovazzjoni, Żgħażagħ u Sport, Stefan Buontempo. Dal-għodu, waqt TVAM, il-Kap tal-Kommunikazzjoni tal-Gvern Kurt Farrugia qal li l-Gvern irid jisma’ s-suggerimenti, l-ilmenti u l-ideat ta kif il-Gvern jista’ jaħdem aħjar. B’kollox se jkun hemm 17-il laqgħa ta’ saghtejn. Waqt TVAM, Norma Saliba staqsiet lis-Sur Farrugia dwar il-ħatra ta’ President ġdid u spekulazzjonijiet ta’ ċaqlieq fil-Kabinett tal-Ministri.